นิกเกอิปิดเช้าพุ่ง 366.81 จุด เหตุเยนอ่อนรับถ้อยแถลง “เยลเลน”
นิกเกอิปิดเช้าพุ่ง 366.81 จุด เหตุเยนอ่อนรับถ้อยแถลง "เยลเลน"
29 ส.ค. 2559

ดัชนีนิกเกอิตลาดหุ้นโตเกียวปิดภาคเช้าทะยานขึ้นแข็งแกร่งในวันนี้ โดยดัชนีนิกเกอิปิดภาคเช้าพุ่งขึ้น 366.81 จุด หรือ 2.24% แตะที่ 16,727.52 จุด โดยได้แรงหนุนจากเงินเยนที่อ่อนค่าเมื่อเทียบกับดอลลาร์สหรัฐ ซึ่งช่วยหนุนหุ้นกลุ่มส่งออกดีดตัวขึ้น โดยเงินเยนอ่อนค่าลงหลังจากนางเจเน็ต เยลเลน ประธานธนาคารกลางสหรัฐ (เฟด) ส่งสัญญาณการปรับขึ้นอัตราดอกเบี้ยในระยะใกล้นี้ ในการประชุมประจำปีของเฟดซึ่งจัดขึ้นที่เมืองแจ็คสัน โฮล เมื่อวันศุกร์ที่ผ่านมา